## Odluka o dodjeli koncesije na vodama u svrhu uzgoja riba u zatvorenim vodama tvrtki Marga, ribarstvo i turizam d.o.o., Pisarovina

### NN 60/2000 (20.6.2000.), Odluka o dodjeli koncesije na vodama u svrhu uzgoja riba u zatvorenim vodama tvrtki Marga, ribarstvo i turizam d.o.o., Pisarovina

# VLADA REPUBLIKE HRVATSKE

**1331**

Na temelju članka 145. stavka 2. točke 2. Zakona o vodama ("Narodne
novine", broj 107/95), Vlada Republike Hrvatske je na sjednici održanoj
15. lipnja 2000. godine, donijela

## ODLUKU

### O DODJELI KONCESIJE NA VODAMA U SVRHU UZGOJA RIBA U ZATVORENIM VODAMA TVRTKI MARGA, RIBARSTVO I TURIZAM d.o.o., PISAROVINA

I.

Na temelju provedenog javnog natječaja, a sukladno članku 144. stavku
1. Zakona o vodama i u svezi s člancima 17. do 34. Uredbe o uvjetima i
postupku za dodjelu koncesija na vodama i javnom vodnom dobru ("Narodne
novine", br. 99/96 i 11/98), prihvaća se ponuda tvrtke marga, ribarstvo
i turizam d.o.o., Pisarovina, za korištenje vode za uzgoj riba u zatvorenim
vodama u gospodarske svrhe.

II.

Sukladno točki I. ove Odluke, tvrtki Marga, ribarstvo i turizam d.o.o.,
Pisarovina (u daljnjem tekstu: Korisnik koncesije), dodjeljuje se koncesija
za korištenje vode za uzgoj riba u zatvorenim vodama u gospodarske svrhe,
na površini 363 ha, na temelju koje stječe pravo korištenja voda vodotoka
Velika, zahvaćanjem vode na lijevoj obali vodotoka Velika u km 7+042, u
količini od najviše 4.525.724 m godišnje.

Koncesija iz stavka 1. ove točke dodjeljuje se na razdoblje od petnaest
(15) godina, računajući od dana sklapanja Ugovora o koncesiji.

III.

Za korištenje vode iz točke II. ove Odluke, Korisnik koncesije obvezuje
se na uredno plaćanje naknade za koncesiju.

Naknada za koncesiju koju je obveznik dužan plaćati sastoji se od jednokratne
naknade za koncesiju i godišnje naknade za koncesiju.

Jednokratna naknada za koncesiju iznosi 128.000,00 kuna.

Visina godišnje naknade za koncesiju iznosi 1% procijenjene vrijednosti
ukupnog ulova ribe u pojedinoj godini korištenja koncesije, a prema tržišnim
cijenama u istom razdoblju.

Naknade za koncesiju uplaćuju se u korist državnog proračuna, broj računa
30102-630-16, s pozivom na broj 21 (pretpolje) 5533-0887625 (polje).

Jednokratnu naknadu za koncesiju Korisnik koncesije dužan je platiti
najkasnije do 31. prosinca 2000. godine.

Dinamika plaćanja godišnje i jednokratne naknade za koncesiju odredit
će se Ugovorom o koncesiji.

V.

Na temelju ove Odluke, sukladno članku 146. stavku 3. Zakona o vodama,
Državna uprava za vode sklopit će s Korisnikom koncesije Ugovor o koncesiji,
kojim će se bliže urediti koncesijski odnos.

Koncesijski odnos prestat će ispunjenjem bilo koje od pretpostavki iz
članka 149. Zakona o vodama.

Državna uprava za vode dužna je raskinuti Ugovor o koncesiji prije isteka
vremena na koji je koncesija dodijeljena, ukoliko Korisnik koncesije prestane
kontinuirano obavljati djelatnost za koju je koncesija dodijeljena, po
isteku roka od šest mjeseci od dana kada je utvrđen prestanak obavljanja
djelatnosti.

Ako Korisnik koncesije u roku 30 dana od dana donošenja ove Odluke ne
potpiše Ugovor o koncesiji, gubi sva prava određena ovom Odlukom.

VI.

Ova Odluka stupa na snagu danom donošenja, a objavit će se u "Narodnim
novinama".

Klasa: 325-01/99-01/11

Urbroj: 5030116-00-2

Zagreb, 15. lipnja 2000.

Potpredsjednik,
zamjenik predsjednika
dr. sc. Goran Granić, v. r.

Odluka, NN 60/2000-1331